Brjansk oblast var et senter for partisanbevegelsen under andre verdenskrig. I februar 1942 klarte sovjetiske partisaner å gjenvinne kontrollen i Djatkovo og nærliggende landsbyer. Området lå langt inne i nazi-okkupert territorium. Partisanene gjenopprettet sovjetisk styre og drev et sykehus og diverse butikker. Området ble gjenerobret av tyske styrker i juni 1942.